b'\n_START_ARTICLE_\nMimar Hajrudin\n_START_PARAGRAPH_\nMimar Hajrudin oli turkkilainen arkkitehti Osmanien valtakunnassa. H\xc3\xa4n oli konstantinopolilaisen arkkitehtimestari Mimar Sinanin oppilas ja yksi 1500-luvun merkitt\xc3\xa4vimmist\xc3\xa4 turkkilaisarkkitehdeista._NEWLINE_Hajrudinin kuuluisin ty\xc3\xb6 on Stari most, Mostarin vanha silta Bosnia ja Hertsegovinassa. Hajrudin suunnitteli sillan ja johti sen yhdeks\xc3\xa4n vuotta (1557\xe2\x80\x931566) kest\xc3\xa4neit\xc3\xa4 rakennust\xc3\xb6it\xc3\xa4. H\xc3\xa4n toi mukanaan Konstantinopolista l\xc3\xa4himm\xc3\xa4t avustajansa, mutta valtaosa sillanrakentajista oli paikallisia ty\xc3\xb6miehi\xc3\xa4._NEWLINE_Legendan mukaan Hajrudin ei uskaltanut j\xc3\xa4\xc3\xa4d\xc3\xa4 katsomaan sillan vihkimist\xc3\xa4 pel\xc3\xa4ten sen mahdollista romahtamista. H\xc3\xa4nen kerrotaan odottaneen l\xc3\xa4heisess\xc3\xa4 Podporimin kyl\xc3\xa4ss\xc3\xa4 siihen saakka, kunnes sai kuulla sillan kest\xc3\xa4neen.'